Napoleon Joseph Charles Paul Bonaparte
Store norske leksikon,Historie,Verdens historie og samtidshistorie,Europa,Frankrikes historie
Napoleon Joseph Charles Paul Bonaparte var en fransk politiker fra Bonaparte-familien. Han var sønn av Jérôme Bonaparte, en yngre bror av Napoleon 1 Bonaparte.
Under februarrevolusjonen i 1848 hørte Napoleon Joseph til det ytterste venstre. Fetteren Napoleon 3 gjorde ham til prins og minister. Napoleon Joseph ble utvist i 1871, kom tilbake i 1873, men måtte i 1886 på ny gå i eksil. I 1879 proklamerte han seg som tronpretendent, men den konservative fløyen av bonapartistene foretrakk i stedet hans sønn Napoleon Victor (1862–1926). Les mer i Store norske leksikon slekten Bonaparte bonapartister Napoleonstiden Frankrikes historie